
	RINKOS DALYVIŲ KONSULTACIJA
	Technologijų, skirtų neutralizuoti grėsmes, susijusias su meteorologinių balionų sąlygojamais oro erdvės pažeidimais



1. BENDROJI INFORMACIJA 

	1.1. 
	Perkančioji organizacija:
	Išteklių agentūra prie Lietuvos Respublikos vidaus reikalų ministerijos

	1.2. 
	Įgaliotas asmuo palaikyti tiesioginį ryšį su tiekėjais, gauti iš jų (ne tarpininkų) pranešimus, susijusius su pirkimo procedūromis
	Rasa Malijauskienė, tel. 271 8757, el. p. rasa.malijauskiene@vrm.lt

	1.3. 
	Pirkimo objekto rūšis:
	Prekės

	1.4. 
	Numatoma rengti susitikimą su tiekėjais:
	Gali būti rengiamas

	1.5. 
	Pasiūlymų pateikimo terminas:
	Nurodyta CVP IS

	1.6. 
	Kitos sąlygos
	Žr. priedą. 



2. PIRKIMO OBJEKTO APRAŠYMAS
Kontekstas – cigarečių kontrabanda iš Baltarusijos Respublikos (toliau – BLR), pastaruoju metu suintensyvėjusi naudojant meteorologinius oro balionus, tapo rimtu iššūkiu Lietuvai po to, kai sustiprinta fizinė sausumos sienos apsauga gabenimą padarė neefektyviu. Šiandien apie 80 % kontrabandos bandoma gabenti oru, keliomis dešimtimis balionų vienu metu, keliančiais grėsmes ne tik viešajam saugumui dėl nelegalaus gabenimo (apie 40 kg krovinio, 1500 cigarečių pakelių), bet ir civilinei aviacijai bei kritinei infrastruktūrai, sutrikdant Vilniaus oro uosto darbą. Be to, egzistuoja rizika, kad balionai ateityje gali būti panaudoti pavojingiems kroviniams gabenti.
Atsižvelgiant į tai, kad kontrabandininkai leidžia balionus naktimis, atsitraukę nuo valstybės sienos į BLR pusę ir naudoja GPS sistemas kroviniui surasti, dėl ko esamos priemonės yra nepakankamos kovoti su šiuo reiškiniu, tampa būtina vystyti ir taikyti inovatyvius technologinius sprendimus šioms grėsmėms neutralizuoti.
Tikslas – sukurti arba įsigyti rinkoje egzistuojantį technologinį sprendinį, kuris leistų realiai ir saugiai atpažinti bei neutralizuoti įvairaus pobūdžio grėsmes, kylančias dėl meteorologinių balionų naudojimo kontrabandai gabenti.

Funkciniai sprendinio elementai:
1. Prognozavimas ir modeliavimas turi apimti šiuos funkcionalumus:
· prognozuoti ir modeliuoti meteorologinių balionų maršrutą nuo paleidimo momento ne didesniu kaip 1 min. tikslumu;
· prognozuoti ir modeliuoti meteorologinių balionų nusileidimo vietas ne didesniu kaip 100 m² tikslumu;
· atsižvelgti į realias ir numatomas oro sąlygas (vėjo kryptį bei stiprumą priklausomai nuo objekto aukščio, jų dinamiką);
· turi būti pagrįstas naujausiomis technologijomis (įskaitant DI);
· siūlomame sprendinyje turi būti pasitelkiamos aptikimo ir identifikavimo priemonės, kurios gebėtų brėžti koridorius ar trajektorijas pagal pateikiamus duomenis.

2. Nustatymas ir atpažinimas turi apimti šiuos funkcionalumus:
· siūlomas sprendinys turi gebėti identifikuoti skraidantį objektą oro erdvėje;
· nustatyti skrendantį meteorologinį balioną ne mažiau kaip 30 km kaimyninės valstybės pusėje nuo Lietuvos Respublikos valstybinės sienos;
· nustatyti oro erdvės pažeidimo faktą nuo 25 m (ne žemiau augmenijos augimo linijos) iki ne mažiau kaip 10 km aukštyje;
· nustatyti skrendantį meteorologinį balioną (pritaikius technologijas ir kitiems skrendantiems objektams);
· gebėti realiuoju laiku (ne daugiau kaip 1 min. tikslumu) atvaizduoti informaciją apie skraidantį objektą (trajektoriją, maršrutą, aukščio pokyčius ir kt.);
· užtikrinti atpažinimo patikimumą ne mažiau kaip 80 proc.

3. Neutralizavimas turi apimti šiuos funkcionalumus:
· siūlomas sprendinys turi gebėti neutralizuoti ir (ar) perimti atpažintus objektus 24/7 Lietuvos Respublikos klimato sąlygomis;
· turi būti užtikrintas neutralizavimo ar perėmimo saugumas (būtina išvengti šalutinės žalos);
· neutralizavimas ar perėmimas negali būti vykdomas ne Lietuvos Respublikos teritorijoje;
· neutralizavimo (perėmimo) technologijos turi būti susietos su grėsmės realumo modeliavimu ir būti proporcingos grėsmės dydžiui;
· turi būti pasitelkiamos veiksmingos priemonės, identifikuojančios skraidantį objektą ir jį saugiai neutralizuojančios.

4. Lokalizacija turi apimti šiuos funkcionalumus:
· galimybė naudoti mobiliojo ryšio operatoriaus tinklo duomenis (realiu laiku);
· galimybė naudoti radijo dažnių (angl. „radio frequency“) duomenis;
· kitos galimybės, padedančios apskaičiuoti ir nustatyti tikslią skrendančio objekto nusileidimo vietą.

5. Bendrosios sąlygos:
· pasiūlytas sprendinys negali turėti žalingo poveikio civilinėje aviacijoje naudojamoms ryšių, navigacijos ir stebėjimo sistemoms, įrengtoms ant žemės ar orlaivyje;
· galutinis sprendinio tikslas – iš komponentų sudaryta sistema, jungianti sensorinius, efektorinius bei valdymo elementus;
· sistemos naudotojas turi turėti galimybes bei teises (be apribojimų) keisti įdiegtus parametrus, atsižvelgdamas į iš oro kylančias grėsmes;
· sistema turi būti apsaugota nuo išorinių kibernetinių grėsmių, apdoroti duomenys turi būti siunčiami per saugų ryšį ir sudaryti galimybę gauti visą prieinamą objekto pozicijos bei susijusią informaciją;
· sistema turi būti patogi, aiški ir lengvai suprantama naudotojui (angl. „user friendly“);
· pageidautina, kad pasiūlytas sprendinys gebėtų technologijas pritaikyti ir kitoms (pvz. BO) grėsmėms šalinti.

3. KVIETIMAS DALYVAUTI RINKOS DALYVIŲ KONSULTACIJOJE

Perkančioji organizacija, siekdama parengti pirkimo sąlygas atitinkančias naujausias rinkos tendencijas ir gauti konsultacijas kaip perkančiajai organizacijai įsigyti jos poreikius atitinkantį sprendimą efektyviausiu ir racionaliausiu būdu bei užtikrinti sąžiningą tiekėjų konkurenciją, vadovaudamasi Lietuvos Respublikos viešųjų pirkimų įstatymo 27 straipsniu, prašo tiekėjus pateikti atsakymus į žemiau lentelėje pateiktus klausimus, savo siūlymus ir rekomendacijas. 
Rinkos konsultacijos dalyviai kviečiami CVP IS elektroninėmis priemonėmis ne vėliau kaip iki CVP IS nurodyto termino pabaigos, teikti atsakymus į lentelėje pateiktus klausimus, savo siūlymus ir rekomendacijas.
Rinkos konsultacijos metu kviečiame tiekėjus teikti siūlymus tiek dėl viso vientiso technologinio sprendinio, apimančio prognozavimo, aptikimo, atpažinimo, neutralizavimo ir lokalizavimo funkcijas, tiek dėl atskirų šio sprendinio segmentų ar komponentų, kuriuos būtų galima integruoti į bendrą sistemą.
Atsakymus į perkančiosios organizacijos klausimus prašome pateikti užpildant žemiau pateiktos formos lentelę:
Lentelė Nr. 1. Klausimai rinkos dalyviams
	Eil. Nr.
	Klausimas
	Tiekėjo atsakymas

	1.1
	Kokį(-ius) technologinį(-ius) sprendinį(-ius) galėtumėte pasiūlyti meteorologinių balionų maršrutų prognozavimui, aptikimui, atpažinimui, neutralizavimui ir nusileidimo vietų lokalizavimui?
	

	1.2
	Kaip apibūdintumėte siūlomos sistemos architektūrą (sensoriai, programinė įranga, ryšio priemonės, valdymo centras, efektorinės priemonės)?
	

	1.3
	Kokiame technologinės brandos lygyje yra Jūsų siūlomi sprendiniai?
	

	2.1
	Ar Jūsų siūlomas sprendinys gali prognozuoti ir modeliuoti meteorologinių balionų maršrutą ne didesniu kaip 1 min. tikslumu?
	

	2.2
	Kokią tikslumo ribą būtų galima pasiekti prognozuojant baliono nusileidimo vietas?
	

	2.3
	Kaip sprendinyje būtų įtraukiamos realios ir prognozuojamos oro sąlygos?
	

	2.4
	Ar sprendinys gali generuoti trajektorijų koridorius?
	

	3.1
	Kokias aptikimo ir identifikavimo technologijas siūlote?
	

	3.2
	Ar būtų įmanoma identifikuoti balioną 30 km į kaimyninės valstybės pusę nuo sienos?
	

	3.3
	Kokiame aukščių diapazone galima užtikrinti patikimą aptikimą?
	

	3.4
	Koks atpažinimo patikimumo procentas realiomis sąlygomis?
	

	4.1
	Kokius neutralizavimo arba perėmimo būdus galėtumėte pasiūlyti?
	

	4.2
	Kaip būtų užtikrinamas neutralizavimo saugumas žmonėms ir infrastruktūrai?
	

	4.3
	Kaip užtikrinama, kad neutralizavimas nebūtų vykdomas ne LR teritorijoje?
	

	4.4
	Kaip neutralizavimo technologijos būtų susietos su grėsmės modeliavimu?
	

	5.1
	Ar galima naudoti mobiliojo ryšio operatorių duomenis lokalizavimui?
	

	5.2
	Ar gali būti naudojami radijo dažnių duomenys?
	

	5.3
	Kokius kitus duomenų šaltinius siūlote integruoti?
	

	5.4
	Koks minimalus sensorių tinklo tankis reikalingas?
	

	6.1
	Kaip integruoti sprendinį su esamomis informacinėmis sistemomis?
	

	6.2
	Ar sprendinys gali užtikrinti kelių institucijų vienalaikį darbą?
	

	6.3
	Kokios funkcijos turėtų būti naudotojo sąsajoje?
	

	6.4
	Kokių resursų reikėtų 24/7 eksploatavimui?
	

	7.1
	Kaip būtų užtikrintas sistemos atsparumas kibernetinėms grėsmėms?
	

	7.2
	Kaip garantuojamas nepoveikis civilinės aviacijos sistemoms?
	

	7.3
	Kaip būtų užtikrintas saugus duomenų perdavimas?
	

	8.1
	Koks būtų realus sprendinio diegimo grafikas?
	

	8.2
	Kokius etapus rekomenduotumėte numatyti pirkime?
	

	8.3
	Kokie pagrindiniai rizikos veiksniai ir kaip juos valdyti?
	

	9.1
	Kokia siūlomo sprendimo kaina (kainodara)?
	

	9.2
	Koks pirkimo būdas, Jūsų nuomone, būtų tinkamiausias (atviras konkursas,  inovacijų partnerystė, konkurencinis dialogas)?
	

	9.3
	Kaip spręsti intelektinės nuosavybės klausimus?
	

	10.1
	Kokius papildomus funkcionalumus siūlytumėte nusimatyti?
	

	10.2
	Kokias pirkimo objekto aprašymo formuluotes siūlytumėte patikslinti, kad būtų išvengta diskriminacijos?
	

	10.3
	Ar galėtumėte prisidėti prie detalios techninės specifikacijos rengimo arba pateikti savo siūlomo sprendimo techninę specifikaciją?
	

	10.4
	Kokių kitų pasiūlymų ar pastebėjimų turėtumėte
	

	10.5
	Kokie siūlomo sprendimo įgyvendinimo terminai?
	



Paaiškiname, kad ši rinkos konsultacija yra skelbiama iki viešojo pirkimo pradžios. Rinkos konsultacija nėra skelbimas apie viešąjį pirkimą ar išankstinis skelbimas apie viešąjį pirkimą. Šios rinkos konsultacijos paskelbimu dalyviai nėra kviečiami varžytis dėl viešojo pirkimo sutarties. 
Tiekėjo pateikti atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti galimam pirkimui. 
Rinkos konsultacijos dalyviai konsultacijas teikia neatlygintinai. Jokios išlaidos rinkos konsultacijos dalyviams neatlyginamos. Dalyvavimas rinkos dalyvių konsultacijoje nepanaikina teisės ateityje teikti pasiūlymą viešajame pirkime. Rinkos dalyvių konsultacijos metu gauta informacija, nepažeidžiant Lietuvos Respublikos viešųjų pirkimų įstatymo reikalavimų, bus naudojama priimant sprendimus dėl pirkimo organizavimo ir vykdymo. 
Perkančioji organizacija įvertins tiekėjų siūlymus, tačiau neįsipareigoja atsižvelgti į visus siūlymus. Visų rinkos konsultacijos dalyvių (nenurodant pavadinimo) siūlymai ir atsakymai bus paskelbti viešai CVP IS prie rinkos konsultacijos dokumentų ne vėliau kaip iki pirkimo pradžios.
__________________

